Diari Oficial de la Generalitat Valenciana


Sumari del DOGV 4851, del 28-09-2004 (2004/9284)

Informació pública de l'estudi de detall de l'illa C del pla parcial PLA-1.
---------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9284


Organisme emissor
:   Ajuntament de Xàbia

Tipus de document
:   Anunci

Informació pública de l'estudi de detall de l'illa C del pla parcial PLA-1. [2004/S9284]
  
El regidor delegat d'Urbanisme, amb data 19 de juliol de 2004, ha dictat la següent resolució:
  
«Resolució número 1.217/2004.
  
José Antonio Rodríguez González, en nom i representació de l'entitat mercantil Promociones Jávea, SL, ha vist l'estudi de detall de l'illa C del pla parcial Pla-1, presentat en este ajuntament en data 15 de setembre de 2003, número de registre d'entrada 12.531.
  
Vist que en data 13 de gener de 2004, amb número de registre d'eixida 278, es traslladà al promotor l'informe tècnic emés per l'arquitecte municipal, Enric Morera perquè procediren a l'esmena de deficiències detectades en este.
  
Vist que en data 26 de febrer de 2004, amb número de registre d'entrada 2.549, José Antonio Rodríguez González, en nom i representació de l'entitat mercantil Promociones Jávea, SL, presenta l'escrit esmenant les deficiències indicades.
  
Atés l'informe tècnic emés per Enric Morera i Esteve, arquitecte municipal, en data 12 de maig de 2004, favorable a la submissió a exposició pública de la documentació aportada.
  
Atés que els estudis de detall es regulen en l'article 52 i concordants de LRAU/94, s'establix que en la seua tramitació i aprovació regirà allò establit per als programes, amb les excepcions que en este es determinen.
  
Així l'exposició pública d'estos plans s'efectuarà exhibint la documentació completa i no els són d'aplicació les regles relatives a competència pròpies de la tramitació dels programes d'actuacions integrades.
  
Atés l'informe jurídic emés en data 5 de juliol de 2004 pel lletrat assessor d'Urbanisme, Alberto Tur, favorable a la submissió a informació pública.
  
La competència per a sotmetre a informació pública els estudis de detall correspon a l'alcalde president, segons l'article 21.1.j) de la Llei Reguladora de les Bases de Règim Local, d'acord amb la redacció introduïda per la Llei 57/2003, de 16 de desembre, de mesures de modernització del govern local.
  
Esta competència es troba delegada en l'ajuntament, en el regidor d'Urbanisme, en virtut de la resolució d'Alcaldia número 1.049/2003, de data 17 de juny de 2003.
  
Resolc: sotmetre a informació pública l'estudi de detall de l'illa C del pla parcial Pla-1 per un termini de 20 dies, mitjançant la publicació d'edicte informatiu en el Diari Oficial de la Generalitat Valenciana, en el tauler d'anuncis de l'Ajuntament de Xàbia, i en un diari de gran difusió de la província, i s'ordena la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació, així com la comunicació a qualsevol titular de drets que poguera resultar afectat.»
  
La qual cosa es comunica perquè se'n prenga coneixement i tinga els efectes oportuns.